Rikunarita-ORG/Wikinium huggingface dataset:
# Futures

**Futures** (- to je jednotné číslo aj množné číslo; iné názvy: **future** (jednotné číslo, futures množné číslo), **futurita, kontrakt future(s), operácia future(s), futuritný kontrakt, futuritná operácia, futuritný obchod**; **termínový kontrakt**) je zmluva medzi dvomi stranami uzatvorená v súčasnosti o povinnosti predať alebo kúpiť nejaké (tzv. podkladové) aktívum v (štandardizovanom) určenom čase v budúcnosti za cenu určenú v súčasnosti, pričom obchod sa uskutočňuje v štandardizovanej podobe (najmä štandardizovanom množstve) na burze.

Je to teda obdobný produkt ako forward (niekedy sa považuje za osobitnú podobu forwardu) s niekoľkými odlišnosťami. Futures sa obchodujú na burze, sú to vysoko štandardizované kontrakty čo sa týka objemu a splatnosti (každú 3. stredu mesiaca marec, jún, september, december). Pri uzatváraní kontraktu sú obidva subjekty povinné zložiť tzv. margin (do slovenčiny sa to prekladá ako doplnenie zabezpečenia, marža, záloha, či depozitum) ako vklad v clearingovej ústredni na burze. Ústredňa preberá na seba riziko z obchodov (neuhradenie záväzku klientom nenesie druhý klient, ale ústredňa). Tento počiatočný vklad (initial margin) je iba niekoľko percent z celkového dohodnutého kontraktu (pákový efekt). Účty klientov fungujú na každodennom zúčtovaní zisku a strát na základe rozdielu medzi uzatváracími kurzami bežného a minulého dňa.

## Míľniky vo vývoji futures

* okolo 2000 pred Kr. - doložené prvky jednoduchých termínových kontraktov (derivátov) v Indii
* 17. stor. - prvé historicky doložené futurity (konkrétne vtedy na komoditu - na ryžu, v Japonsku)
* 30. roky 18. storočia - založená prvá burza na obchodovanie s futuritami (konkrétne v Japonsku)
* 1864 - uzavretá prvá futurita modernej doby (konkrétne v USA, na burze CBOT, išlo o poľnohospodárske komodity)
* 1961 - uzavretá prvá futurita na mrazené bravčové polovice
* 1964 - uzavretý prvá futurita na neskladovateľnú poľnohospodársku komoditu (konkrétne vtedy na hovädzie na porážku)
* 1971 - vznik systému NASDAQ (automatické zobrazovanie ponuky a dopytu)
* 1972 - uzavretá prvá devízová futurita
* 1974 - uzavretá prvá futurita na cenné papiere (konkrétne vtedy na pokladničné poukážky)
* 1975 - uzavretá prvá futurita na úrokovú mieru
* 1978 - uzavretá prvá futurita na energie
* 1982 - uzavretá prvá indexová futurita (futurita na akciový index - S & P 500 index)
* 1984 - prvé medzinárodné spojenie medzi dvoma burzami - Chicago Mercantile Exchange a Singapurskou burzou

## Referencie
# Havária v jadrovej elektrárni Fukušima 1

**Havária v jadrovej elektrárni Fukušima I** je séria prebiehajúcich porúch zariadení a úniku rádioaktívnych materiálov v jadrovej elektrárni Fukušima 1 po zemetrasení a cunami v Tóhoku dňa 11. marca 2011.
 Keď tieto poruchy a úniky prešli do druhého mesiaca, odborníci skonštatovali, že Fukušima I síce nie je najhoršia jadrová havária, ale napriek tomu je veľmi komplikovaná.

K jadrovej havárii došlo po zemetrasení s magnitúdou 9,0 a následnom cunami, ktoré postihlo oblasť Tóhoku dňa 11. marca 2011. Toto pobrežné zemetrasenie v blízkosti ostrova Honšú prinieslo veľké cunami, pred ktorým bolo varovaných viac, ako 20 krajín. Zemetrasenie spôsobilo vypnutie troch zo šiestich aktívnych reaktorov v jadrovej elektrárni Fukušima 1. Elektráreň sa skladá zo šiestich samostatných varných reaktorov, ktoré udržuje Tokyo Electric Power Company (TEPCO).

Následné cunami poškodilo pripojenie do prenosnej sústavy a zaplavilo stanice so záložnými dieselovými generátormi, čo spôsobilo výpadok elektrického prúdu. Následné neochládzanie viedlo k výbuchu a čiastočnému zrúteniu budov reaktorov Fukušimy 1, k problémom na všetkých šiestich blokoch reaktorov a výbuchu v sklade vyhoreného paliva.

## Referencie

## Externé odkazy

* Druhý výbuch v Reaktore č. 3 na YouTube
* Rebríček radiačnej dávky
# Šimane (prefektúra)

Poloha prefektúry v Japonsku
**Šimane** (jap. 島根県 – Šimane-ken) je jedna zo 47 prefektúr Japonska. Nachádza sa v regióne Čúgoku na ostrove Honšú. Hlavné mesto je Macue. Je to prefektúra s druhým najmenším počtom obyvateľov, hneď po susednej prefektúre Tottori.

Prefektúra má rozlohu 6 707,46 km² a k 1. októbru 2005 mala 742 153 obyvateľov.

## Iné projekty

Commons* Commons ponúka multimediálne súbory na tému **Šimane (prefektúra)**
# Zimné olympijské hry 1998

|  |
| --- |
| **XVIII. zimné olympijské hry** |
|  |
| Miesto konania | Nagano, Japonsko |
| Počet krajín | 72 |
| Počet atlétov | 2 176 |
| Súťaže | 72 v 7 športoch |
| Začiatok | 7. február 1998 |
| Koniec | 22. február 1998 |
| Sľub za atlétov | Kenji Ogiwara |
| Pochodeň | Midori Ito |
| Štadión | Olympijský štadión |
|

|  |  |  |  |  |  |  |
| --- | --- | --- | --- | --- | --- | --- |
|  |  | Lillehammer 1994
 |  | Salt Lake City 2002
 |  |  |

 |

Olympijská Aqua Wing Arena
**XVIII. zimné olympijské hry** sa konali od 7. do 22. februára 1998 v japonskom Nagane. Mesto Nagano bolo kanditátom na usporiadanie olympijských hier už v rokoch 1940 a 1972, ale s kandidatúrou neuspelo.

Zúčastnilo sa ich 2176 športovcov z 72 krajín, ktorí súťažili v 7 športoch a celkovo 68 podujatiach. Došlo k návratu curlingu na olympijské hry a prvýkrát sa konal ženský turnaj v ľadovom hokeji a Snoubording. Hokejový turnaj pre účasť hráčov z NHL označenie "turnaj storočia".

## Medaily podľa štátov

Olympijská pochodeň použitá počas hier v Nagane.

|  |  |  |  |  |  |
| --- | --- | --- | --- | --- | --- |
| Por. | Štát | **Z** | **S** | **B** | Spolu |
| 1 |   Nemecko | 12 | 9 | 8 | 29 |
| 2 |   Nórsko | 10 | 10 | 5 | 25 |
| 3 |   Rusko | 9 | 6 | 3 | 18 |
| 4 |   Kanada | 6 | 5 | 4 | 15 |
| 5 |   USA | 6 | 3 | 4 | 13 |
| 6 |   Holandsko | 5 | 4 | 2 | 11 |
| 7 |   Japonsko | 5 | 1 | 4 | 10 |
| 8 |   Rakúsko | 3 | 5 | 9 | 17 |
| 9 |   Kórejská republika | 3 | 1 | 2 | 6 |
| 10 |   Taliansko | 2 | 6 | 2 | 10 |
| 11 |   Fínsko | 2 | 4 | 6 | 12 |
| 12 |   Švajčiarsko | 2 | 2 | 3 | 7 |
| 13 |   Francúzsko | 2 | 1 | 5 | 8 |
| 14 |   Česko | 1 | 1 | 1 | 3 |
| 15 |   Bulharsko | 1 | 0 | 0 | 1 |
| 16 |   Čína | 0 | 6 | 2 | 8 |
| 17 |   Švédsko | 0 | 2 | 1 | 3 |
| 18 |   Dánsko | 0 | 1 | 0 | 1 |
| 18 |   Ukrajina | 0 | 1 | 0 | 1 |
| 20 |   Bielorusko | 0 | 0 | 2 | 2 |
| 20 |   Kazachstan | 0 | 0 | 2 | 2 |
| 22 |   Rakúsko | 0 | 0 | 1 | 1 |
| 22 |   Belgicko | 0 | 0 | 1 | 1 |
| 22 |   Veľká Británia | 0 | 0 | 1 | 1 |

## Referencie

## Externé odkazy

* ZOH 1998 na oficiálnej stránke MOV (po anglicky)
# Východoázijská futbalová federácia

|  |
| --- |
| Východoázijská futbalová federácia |
| Mapa |
|  členovia EAFF |
| Základné informácie |
| Vznik | 28. máj 2002 |
| Typ | Športová organizácia |
| Ústredie |  Tokio, Japonsko |
| Ďalšie informácie |
| Oblasť pôsobenia | 10 futbalových federácii |
| Rokovací jazyk | angličtina, čínština |
| Prezident |  Chung Mong-Gyu |
| Rodičovská organizácia | Ázijská futbalová konfederácia |

**Východoázijská futbalová federácia** (angl. *East Asian Football Federation*, skr. EAFF) je strešná organizácia pre východoázijský futbal, futsal a plážový futbal. Federácia bola založená v roku 2002 a združuje 10 východoázijských krajín. Sídli v Tokiu v Japonsku a jej prezidentom je Chung Mong-Gyu z Južnej Kórei. EAFF je jednou z členských federácii Ázijskej futbalovej konfederácie.

## História

EAFF vznikla 28. mája 2002. Zakladajúcimi členmi sa stala Čína, Taiwan, Hongkong, Japonsko, KĽDR, Kórejská republika, Macao, Mongolsko a Guam. V roku 2008 sa k federácii pripojili Severné Mariány, ktoré sú pridruženým členom Ázijskej futbalovej konfederácie (predtým pridruženým členom Oceánskej futbalovej konfederácie). EAFF organizuje aj Majstrovstvá EAFF vo futbale a to od roku 2003. Najúspešnejšou krajinou je Kórejská republika (5 titulov).

## Členské štáty

| Tím | Federácia | Vznik | Vstup do EAFF |
| --- | --- | --- | --- |
|  Čína | Chinese Football Association | 1924 | 2002 |
|  Guam | Guam Football Association | 1975 | 2002 |
|  Hongkong | Hong Kong Football Associatiom | 1914 | 2002 |
|  Japonsko | Japan Football Association | 1921 | 2002 |
|  KĽDR | DPR Korea Football Association | 1945 | 2002 |
|  Kórejská republika | Korea Football Association | 1928 | 2002 |
|  Macao | Macau Football Association | 1939 | 2002 |
|  Mongolsko | Mongolian Football Association | 1959 | 2002 |
|  Severné Mariány | Northern Mariana Island Football Association | 2005 | 2008 |
|  Taiwan | Chinese Taipei Football Association | 1936 | 2002 |

## Súťaže

* Majstrovstvá EAFF vo futbale
* Majstrovstvá EAFF vo futsale
* Majstrovstvá EAFF žien vo futbale

## Externé odkazy

* EAFF – oficiálna stránka

## Zdroj

*Tento článok je čiastočný alebo úplný preklad článku East Asian Football Federation na anglickej Wikipédii.*
# Brunej

|  |
| --- |
| **Brunejsko-darussalamský štát** |
|

|  |  |
| --- | --- |
|  |  |
| Vlajka
 | Znak
 |

 |
| Štátna hymna: Allah Peliharakan Sultan (Alah žehnaj sultána) |
|  |
| **Miestny názov** |   |
|  • dlhý | Negara Brunei Darussalam |
|  • krátky | Brunei Darussalam |
| **Hlavné mesto** | Bandar Seri Begawan 4°53′ s.š. 114°56′ v.d. |
| **Najväčšie mesto** | Bandar Seri Begawan |
| **Úradné jazyky** | malajčina, angličtina, čínština

  |
| **Štátne zriadenie** Sultán Korunný princ | absolútna monarchia Hassanal Bolkiah Al-Muhtadee Billah |
| **Vznik** | 1. január 1984 |
| **Susedia** | Malajzia |
| **Rozloha**  • celková  • voda (%) |   5 770 km² (172.)    km² (8.6 %) |
| **Počet obyvateľov**  • odhad ([[]])  • hustota () |   417,200   72.11/km² |
| **Index ľudského rozvoja** (2014) | 0.856 (31.) – |
| **Mena** | brunejský dolár (BND) |
| **Časové pásmo**  • Letný čas | (UTC) (UTC) |
| **Medzinárodný kód** | BRN / BN |
| **Medzinárodná poznávacia značka** | BRU |
| **Internetová doména** | .bn |
| **Smerové telefónne číslo** | +673 |
| Wikimedia | © OpenStreetMap Interaktívna mapa |

**Brunej (Brunej-Darussalam),** dlhý tvar názvu **Brunejsko-darussalamský štát**, je štát v juhovýchodnej Ázii.

## Dejiny

Bývalý britský protektorát Brunej na severovýchodnom pobreží Bornea získal 1. januára 1984 nezávislosť ako sultanát. Od 14. storočia patril Brunej k východojávskej madžapahitskej ríši a roku 1410 bol islamizovaný. Roku 1521 navštívil Brunej Portugalec Fernão de Magalhães. V 16. storočí sem prišli Španieli a roku 1841 Briti, ktorí v roku 1847 uzavreli so sultánom obchodnú zmluvu a v roku 1888 urobili z Bruneja britský protektorát. V rokoch 1941-45 bolo územie Bruneja obsadené Japonskom. Roku 1959 mu priznalo Spojené kráľovstvo istú vnútornú autonómiu, ktorá bola roku 1971 rozšírená.

Najvyšším predstaviteľom a predsedom vlády tohto štátu, bohatého najmä na zemný plyn a ropu, je sultán Muda Hassan al-Bolkiah, ktorý ma so svojou rodinou v rukách absolútnu moc.

## Iné projekty

Commons* Commons ponúka multimediálne súbory na tému **Brunej**
# Dcérska spoločnosť

Nákladný vlak CD Cargo Slovakia – dcérskej spoločnosti ČD Cargo, ktorá prevádzkuje nákladné vlaky na Slovensku.
**Dcérska spoločnosť** (**dcérsky podnik**, **filiálka**) je spoločnosť, ktorá je celkovo alebo čiastočne vo vlastníctve inej (materskej či holdingovej) spoločnosti, ktorá ju ovláda. V praxi to zvyčajne znamená, že materská spoločnosť vlastní viacej než polovicu akcií dcérskej spoločnosti.

Dcérske spoločnosti sú považované za samostatné právne subjekty, zatiaľ čo pobočky a divízie firiem sa za samostatné subjekty nepovažujú. Pokiaľ materská spoločnosť vlastní 100%-podiel v dcérskej spoločnosti, dcérska spoločnosť sa volá „100% dcérska spoločnosť“. Subjekty zakladajú dcérske spoločnosti napríklad pri expanzii do zahraničia (napr. CD Cargo Slovakia – dcéra ČD Cargo na Slovensku), vstupu do nového odvetvia (FlixTrain – založený pri vstupe FlixBusu do železničnej dopravy) či len vyčlenením už existujúcej časti spoločnosti (ČD Cargo – dcéra Českých dráh, vzniknutá vyčlenením nákladnej dopravy).

## Referencie

## Pozri aj

* Holdingová spoločnosť
* Skupina podnikov (ovládanie)

## Zdroj

*Tento článok je čiastočný alebo úplný preklad článku Dceřiná společnost na českej Wikipédii.*

## Iné projekty

Commons* Commons ponúka multimediálne súbory na tému **Dcérska spoločnosť**
# Hladomor

Obeť hladomoru spôsobeného stalinskou politikou v 30. rokoch, ruský Saratov
**Hladomor** predstavuje situáciu, kedy na nejakom území panuje taký nedostatok potravín, že ľudia masovo umierajú na podvýživu. K hladomoru môže dôjsť napríklad v dôsledku prírodnej katastrofy, ktorá zničí úrodu (sucho, živelná pohroma alebo nejaké infekčné ochorenie hlavných plodín – napr. nedávne hladomory zo sucha v Sahele alebo veľký hladomor v Írsku v rokoch 1845 – 1849, ktorý nastal potom, čo plesňové a vírusové choroby zničili celú úrodu zemiakov). Ďalšou príčinou hladomoru môže byť úmyselné vyvolanie – najdrastickejším prípadom je hladomor, ktorý Stalinova vláda umelo vyvolala v 30. rokoch na Ukrajine, Tambovskej oblasti Ruska, Kazachstane a ďalších oblastiach ZSSR, počas ktorého zahynuli milióny ľudí. Smrť hladom využilo aj nacistické Nemecko počas holokaustu, keď nechalo hladovať obyvateľov segregovaných v židovských getách, alebo spôsob likvidácie sovietskych vojnových zajatcov v úvodnej časti sovietsko-nemeckej vojny. Hladomor taktiež býva sprievodným javom vojen.

V rokoch 1771 – 1772 za panovania Márie Terézie vypukol po kritickej neúrode hladomor v Čechách. Zomrela desatina obyvateľov Čiech (250 000 ľudí). V celej Rakúskej monarchii zomrelo v týchto rokoch hladom okolo milión ľudí.

Hladomory z neúrody bývali bežným javom v stredoveku. Stredovekú Britániu zasiahol hladomor spoločne s morom celkom deväťdesiatpätkrát, Francúzsko bolo v stredoveku postihnuté hladomorom sedemdesiatpäťkrát. V Číne bolo medzi rokmi 108 pred Kr. a 1911 napočítaných celkom 1828 hladomorov t. j. takmer jeden hladomor ročne. V rokoch 1876 – 1879 zomrelo počas hladomoru v severnej Číne 12 miliónov ľudí. Najhorší hladomor postihol Čínu v rokoch 1958 – 1961, kedy následkom politiky Mao Ce-tunga[zdroj?] zomrelo hladom najmenej 30 miliónov ľudí.

## Iné projekty

Commons* Commons ponúka multimediálne súbory na tému **Hladomor**

## Externé odkazy

* New York Times: Vyčerpaná pôda zhoršuje v Afrike hladomory (po česky)
* V Nigeru hrozí viac než trom miliónom ľudí smrť hladom (po česky)
# Pre Elišku

Pre Elišku
**Pre Elišku** (nem. *Für Elise*) je krátka hudobná skladba pre klavír, ktorú v roku 1810 zložil Ludwig van Beethoven. Jej partitúru našiel až v roku 1865 v Mnichove nemecký vedec Ludwig Nohl. Beethoven ju pravdepodobne napísal 27. apríla 1810. Táto skladba je považovaná za jednu z najznámejších klavírnych skladieb všetkých čias.

## Venovanie

Dodnes sa nevie, či sa skladba mala pôvodne volať *Pre Elišku*. Podľa jednej teórie sa mala volať *Pre Terezu.* Niektorí vedci tvrdia, že Ludwig Nohl zle opísal názov skladby v staronemčine ako Pre Elišku (Für Elise), namiesto Pre Terezu. Touto Terezou mala byť údajne hudobnica Therese Malfattiová, ktorú skladateľ v roku 1810 požiadal o ruku. No nemecký muzikológ Klaus Martin Kopitz tvrdil, že ženou, ktorej Beethoven skladbu venoval, bola nemecká speváčka Elisabeth Röckelová. S ďalšou teóriou o venovaní skladby prišiel taliansky vedec Luca Chiantore, ktorý po osmich rokoch výskumu tvrdil, že skladbu Pre Elišku nenapísal Beethoven, ale pravdepodobne jej nálezca Ludwig Nohl.

## Externé odkazy

* Světoznámá Beethovenova skladba Pro Elišku slaví 200 let
* Pre Elišku
# Otázka

**Otázka** je formulácia, vyjadrenie problému. Otázka je výrok, ktorý zachytáva neznáme prvky nejakej situácie alebo úlohy, vyžadujúce si vysvetlenie. V prirodzenom jazyku sa vyjadruje opytovacou vetou alebo spojením slov.

Otázka má zložitú štruktúru, je v nej obsiahnutá problematická aj asertorická stránka.

Asertorická stránka charakterizuje predmet otázky, vydeľuje niečo, čoho existencia sa otázkou predpokladá a čoho znaky sú zatiaľ neznáme, a načrtáva aj triedu možných významov neznámeho. Táto stránka otázky vystupuje niekedy do popredia a nadobúda samostatný význam (rečnícke, sugestívne, provokačné otázky).

Z hľadiska pravdivostných hodnôt sa otázky delia na zmysluplné (vyhovujúce syntaktickým, sémantickým i pragmatickým kritériám zmysluplnosti), do tej či onej miery správne postavené a nezmyselné.

Zmysluplnosť, presnosť otázky je dôležitou stránkou správneho, presného myslenia.

## Typy otázok v rozhovore

Pri interpersonálnej komunikácií (tvárou v tvár), rozlišujeme niekoľko druhov otázok.

* otvorená otázka: predpokladá voľnú výpoveď autora
* zatvorená otázka: pýtajúci sa dáva priestor na odpoveď iba áno – nie
* informačná otázka: krátka, zisťuje skutkový stav vecí
* sugestívna otázka: cieľom je ovplyvniť partnera, vnútiť mu určitý názor
* alternatívna otázka: dáva sa možnosť výberu
* protiotázka: dáva možnosť čeliť námietkam a získať tak stratenú iniciatívu
* kontrolná otázka: dávame najavo, že počúvame
* motivačná otázka: vzbudiť u partnera dôveru
* rétorická otázka: dáva si rečník sám pre seba – na zaujatie publika
* spochybňujúce otázky: cieľom spochybniť partnera a ukázať mu iný pohľad na vec
* mätúce otázky: cieľ zmiesť partnera, dezorientovať ho
* povzbudzujúce otázky: povzbudenie partnera

## Iné projekty

WikicitátyCommons* Wikicitáty ponúkajú citáty od alebo o **Otázka Commons ponúka multimediálne súbory na tému **Otázka**

## Externé odkazy

* FILIT – zdroj, z ktorého pôvodne čerpal tento článok.
# Slovný druh

**Slovný druh** je trieda slov vymedzená kritériami syntaktickými, tvaroslovnými a sémantickými, t. j. súbor slov majúcich rovnaké využitie v stavbe vety, rovnaké gramatické kategórie a rovnaký všeobecný význam.

Slovné druhy sa podľa toho, či je možné ich skloňovať alebo časovať, delia na ohybné a neohybné. Okrem toho sa delia na plnovýznamové a neplnovýznamové.

V slovenčine existuje desať slovných druhov:

1. podstatné mená
2. prídavné mená
3. zámená
4. číslovky
5. slovesá
6. príslovky
7. predložky
8. spojky
9. častice
10. citoslovcia

Prvých 5 slovných druhov je ohybných, posledných 5 je neohybných.

Prvých 6 slovných druhov je plnovýznamových a posledné štyri sú neplnovýznamové.

## Pozri aj

|  |  |
| --- | --- |
|  | Jazykový portál |

* Meno
# Hrtanová spoluhláska

**Hrtanová spoluhláska** alebo **laryngála** je spoluhláska, pri ktorej sa záver tvorí v hrtane. V súčasných slovanských jazykoch je hrtanovou spoluhláskou len „h“ vyskytujúce sa v slovenčine, češtine, lužickej srbčine a ukrajinčine.

## Referencie
# Inčchon

|  |
| --- |
| Inčchon |
| 인천시 |
| Metropolitné mesto |
|  |
|  Prístav Inčhon |
| Štát |  Kórejská republika |
|  |
| Súradnice | ﻿ / ﻿ |
|  |
|

 Poloha mesta v krajine

 |
|  Interaktívna mapa mesta
 |
|  |
| **Webová stránka:**  incheon.go.kr |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Inčchon** (인천 / 仁川) je metropolitné mesto v Kórejskej republike, ktoré má rozlohu 964,53 km² a vyše 2,6 milióna obyvateľov. Nachádza sa tu hlavný prístav západného pobrežia Kórejskej republiky neďaleko Soulu.

V meste existuje podzemná rýchlodráha, ktorá je napojená na rýchlodráhu v Soule, hlavnom meste republiky.
# Beta (grécke písmeno)

|  |
| --- |
|  |
| **Grécka abeceda** |
| Αα alfa | Ββ beta |
| Γγ gama | Δδ delta |
| Εε epsilon | Ζζ zéta |
| Ηη éta | Θθ théta |
| Ιι jota | Κκ kapa |
| Λλ lambda | Μμ mí |
| Νν ní | Ξξ ksí |
| Οο omikron | Ππ pí |
| Ρρ ró | Σσς sigma |
| Ττ tau | Υυ ypsilon |
| Φφ fí | Χχ chí |
| Ψψ psí | Ωω omega |
| Staré písmená |
|  *digama* |  *stigma* |
|  *héta* |  |
|  *san* |  *šó* |
|  *koppa* |  *sampi* |

**Beta** (veľké Β, malé β) je druhé písmeno gréckej abecedy. V sústave gréckych číslic má hodnotu 2.

Medzi písmená, ktoré vznikli z písmena beta, patria rímske B a cyrilické Б a В.

Malé písmeno β sa používa ako symbol pre:

* Beta žiarenie vo fyzike
* Beta verzia je označenie niečoho, najmä softwaru, ktorý je stále vo vývojovom štádiu

## Iné projekty

Commons* Commons ponúka multimediálne súbory na tému **Beta (grécke písmeno)**